මවුබිම ත්‍රස්තවාදයෙන් මුදාගැනීමේ විස්මිත විජයග්‍රහණය සැමරීමට කොළඹ, ගාලු මුවදොර ක්‍රීඩාංගණයේදී ඊයේ (18) පැවැත්වුණු උළෙල වර්ජනය කිරීමට එක්සත් ජාතික පක්ෂ නායකයන් තීරණය කළත් එම පක්ෂයේ ප්‍රබලයෝ කිහිප දෙනෙක් එහි පැමිණ සිටියහ.විපක්ෂයේ ප්‍රධාන සංවිධායක, පාර්ලිමේන්තු මන්ත්‍රී ජෝන් අමරතුංග, සජිත් පේ‍්‍රමදාස, මහත්වරු මෙන්ම එජාප මාධ්‍ය ප්‍රකාශක ගයන්ත කරුණාතිලක මහතාද මේ අවස්ථාවට එක්ව සිටියහ.මීට අමතරව එජාපයෙන් තරග කර පාර්ලිමේන්තු වරම් ලැබූ ශ්‍රී ලංකා මුස්ලිම් කොංග්‍රස් නායක රවුෆ් හකීම් මහතා ද මේ අවස්ථාවට එක් විය.